กระทรวงคมนาคม ยังตรวจพบรถโดยสารและรถบรรทุกมีค่าควันดำเกินกฎหมายกำหนดอย่างต่อเนื่อง
กระทรวงคมนาคม ยังตรวจพบรถโดยสารและรถบรรทุกมีค่าควันดำเกินกฎหมายกำหนดอย่างต่อเนื่อง นายศักดิ์สยาม ชิดชอบ รัฐมนตรีว่าการกระทรวงคมนาคม เปิดเผยถึงผลการดำเนินมาตรการป้องกันและแก้ไขปัญหาฝุ่นละอองขนาดเล็ก หรือ PM2.5 สูงเกินมาตรฐานทั่วประเทศ ในส่วนของกรมการขนส่งทางบกโดยการจัดผู้ตรวจการลงพื้นที่ตรวจวัดค่าควันดำรถโดยสารและรถบรรทุก ล่าสุดเมื่อวันที่ 23 กุมภาพันธ์ที่ผ่านมา ดำเนินการตรวจวัดควันดำรถโดยสารและรถบรรทุกทั่วประเทศ จำนวน 2,104 คัน พบค่าควันดำเกิน จำนวน 19 คัน โดยรถที่มีค่าควันดำเกินกว่าที่กฎหมายกำหนดได้พ่นห้ามใช้ทุกคัน และพบรถที่มีค่าควันดร้อยละ 30 - 45 ได้ออกใบเตือน จำนวน 72 คัน เพื่อให้ผู้ประกอบการไปบำรุงดูแลรักษารถไม่ให้มีค่าควันดำเกิน โดยพบในเขตกรุงเทพมหานคร ดำเนินการตรวจในพื้นที่ที่มีค่าฝุ่นละอองขนาดเล็ก PM2.5 สูง ตรวจวัดค่าควันดำรถจำนวน 480 คัน แบ่งเป็นรถบรรทุก 312 คัน รถโดยสารประจำทาง 158 คัน รถโดยสารไม่ประจำทาง 10 คัน พบรถที่มีค่าควันดำเกินเกณฑ์มาตรฐานที่ราชการกำหนด จำนวน 3 คัน ออกใบเตือน จำนวน 1 คัน ในส่วนภูมิภาค สำนักงานขนส่งจังหวัด 15 จังหวัดที่เป็นเส้นทางเข้าสู่กรุงเทพมหานคร (ได้แก่ สำนักงานขนส่งจังหวัดสมุทรสาคร สมุทรสงคราม นครปฐม ราชบุรี เพชรบุรี นนทบุรี ปทุมธานี พระนครศรีอยุธยา นครนายก สมุทรปราการ ชลบุรี ฉะเชิงเทรา อ่างทอง สระบุรี และสุพรรณบุรี )ตรวจวัดควันดำ จำนวน 877 คัน แบ่งเป็นรถบรรทุก 718 คัน รถโดยสารประจำทาง 78 คัน รถโดยสารไม่ประจำทาง 81 คัน พบรถที่มีค่าควันดำเกินเกณฑ์มาตรฐานที่ราชการกำหนด จำนวน 26 คัน ออกใบเตือน จำนวน 50 คัน ในส่วนสำนักงานขนส่งจังหวัดอื่น 61 จังหวัด ตรวจวัดควันดำ จำนวน 1,075 คัน แบ่งรถบรรทุก 293 คัน รถโดยสารประจำทาง 710 คัน รถโดยสารไม่ประจำทาง 72 คัน พบรถที่มีค่าควันดำเกินเกณฑ์มาตรฐานที่ราชการกำหนด จำนวน 6 คัน ออกใบเตือน จำนวน 31 คันส่งผลให้มียอดสะสมตั้งแต่วันที่ 1 ตุลาคม 2562 - 23 กุมภาพันธ์ 2563 ตรวจรถทั้งสิ้น 158,383 คัน เป็นพบรถที่มีค่าควันดำเกินเกณฑ์มาตรฐานที่ราชการกำหนด พ่นห้ามใช้ จำนวน 2,586 คัน พร้อมเตือนรถทุกคันที่ถูกพ่นห้ามใช้ ต้องนำรถไปแก้ไขและนำรถเข้ารับการตรวจสภาพ ณ สำนักงานขนส่ง เมื่อผ่านการตรวจสภาพจึงสามารถลบข้อความห้ามใช้ออกและนำรถไปใช้งานได้ หากฝ่าฝืนมีความผิดตามกฎหมาย